АҞӘА, абҵара 2 – Sputnik. Урыстәыла-аԥснытәи аҳәынҭқарратә ҳәааҿ Египет атәылауаҩ даанкылан аҳәынҭқарратә ҳәааҿ абӷьыц зынжәаз атәылауаҩшәҟәы анцәырига ашьҭахь, административтә ҭакԥхықәрагьы идҵан. Абир атәы аанацҳауеит Краснодартәи атәылаҿацә иатәу Урыстәыла АШәМ аҳәаахьчаратә Усбарҭа апресс-маҵзура.
"Урыстәыла-аԥснытәи аҳәынҭқарратә ҳәааҿ Египет атәылауаҩ даанкылан аҳәынҭқарратә ҳәааҿ абӷьыц зынжәаз атәылауаҩшәҟәы анцәырига ашьҭахь. Иара Африкатәи аконтинент аҟынтәиуп, акыршықәса ҵуеит Урыстәылатәи ақалақь Брианск дынхоижьҭеи. Аха Урыстәыла аҵакыраҿы аҟазааразы, амиграциатә карта аиҭарҿыцразы, аҳәаанырцә ауаҩԥсы аамҭа-аамҭала атәыла далҵлароуп", — ҳәа аҳәоит адырраҭараҿы.
Аӡбарҭа Египет атәылауаҩ 2000 мааҭ аштраф иқәырҵеит, убри аан атәыла иалцарада.